“El Corredor Mediterrani és fonamental per als interessos de tot Espanya”
14 de desembre 2018

![](/media/jdujboq2/57_c_ferrmed_01.jpg)  
  

L'associació d'empresaris Ferrmed va convocar este dijous en l'edifici Veles e Vents (La Marina de València) una jornada, denominada 'El Corredor Mediterráneo y su impacto en las redes ferroviarias metropolitanas de los grandes nodos urbanos’, on polítics, planificadors, patronals, carregadors i ports van reflexionar sobre la situació de l'eix ferroviari i van cercar una fórmula per a incentivar l'eix de mercaderies. El president de Ferrmed, Joan Amorós, va anunciar que s'han creat grups de treball amb el comissionat del Govern per a exigir l'eix mediterrani. “**El corredor és fonamental per als interessos de tot Espanya**”, va indicar.

  

L'alcalde de Sagunt, Quico Fernández, ha explicat que hi ha hagut “**una important jornada a València, convocada per Ferrmed, que és el lobby que des de fa 15 anys està treballant per a pressionar perquè es faça el corredor del mediterrani, amb la col·laboració en este cas de l'Ajuntament de València, també el patronat de Turisme i altres institucions**”. Així, ha indicat que el que s'ha posat “**damunt de la taula és la necessitat de impulsar este projecte**”.

  

Així mateix, Fernandéz ha informat que continuaran “**treballant en la mateixa línia perquè estem convençuts que la unitat d'acció i en este cas, tot este tipus d'actes que es convoquen, ajuden perquè tant el govern espanyol com les institucions europees tinguen consciència que no poden demorar més una infraestructura que va en benefici de tots. Ací no podem permetre que la ideología estiga sempre per davant dels càlculs de les inversions. Quan es fa una inversió en infraestructures s'ha de pensar en el retorn econòmic, en què s'està generant una economia productiva i no tant en qüestions purament polítiques**”.  Per açò, afig l'alcalde que des de fa anys l'Ajuntament de Sagunt està “**col·laborant amb Ferrmed i amb totes les accions que van en esta línia d'accelerar el corredor del mediterrani**”.

![](/media/v04jay5m/57_c_ferrmed_02.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-corredor-mediterrani-es-fonamental-per-als-interessos-de-tot-espanya/ "Facebook")
*   [](http://twitter.com/share?url=https://aytosagunto.es/va/actualitat/el-corredor-mediterrani-es-fonamental-per-als-interessos-de-tot-espanya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-corredor-mediterrani-es-fonamental-per-als-interessos-de-tot-espanya/ "Linked In")
*   [](mailto:?body=https://aytosagunto.es/va/actualitat/el-corredor-mediterrani-es-fonamental-per-als-interessos-de-tot-espanya/)